തെക്കുംഭാഗത്തെ മത്സ്യമാര്ക്കറ്റ് തുറക്കണം: ഐഎന്ടിയുസി ചവറ സൗത്ത്: കോവിഡിന്റെ പേരില് കഴിഞ്ഞ മൂന്ന് മാസമായി അടച്ചിട്ടിരിക്കുന്ന തെക്കുംഭാഗത്തെ മത്സ്യചന്ത തുറന്നു കൊടുത്ത് മത്സ്യ വിപണന തൊഴിലാളികളുടെ ദുരിതം അകറ്റുവാന് അധികൃതര് തയാറാകണമെന്ന് കേരളാ സ്റ്റേറ്റ് മത്സ്യതൊഴിലാളി കോണ്ഗ്രസ് ഐഎന്ടിയുസി ജില്ലാ പ്രസിഡന്റ് ജോസ് വിമല്രാജ് ആവശ്യപെട്ടു. കേരളാ സ്റ്റേറ്റ് മത്സ്യതൊഴിലാളി കോണ്ഗ്രസ് തെക്കുംഭാഗം മണ്ഡലം കമ്മിറ്റിയുടെ നേതൃത്വത്തില് മത്സ്യ മാര്ക്കറ്റ് തുറന്നു കൊടുക്കണമെന്ന് ആവശ്യപ്പെട്ടുകൊണ്ടുള്ള ധര്ണ ഉദ്ഘാടനം ചെയ്ത് പ്രസംഗിക്കുകയായി രുന്നു അദ്ദേഹം . കഴിഞ്ഞ മൂന്ന് മാസമായി ഇട വഴികളിലും മറ്റും ഇരുന്നു കച്ചവടം ചെയ്ത മത്സ്യ തൊഴിലാളികള് പല ഭാഗത്തു നിന്നും ആക്ഷേപങ്ങളും പരിഹാസങ്ങള്ക്കും ഇര ആയിട്ടുണ്ട്. മദ്യശാലകള് തുറന്ന് കൊടുക്കാന് തയാറായ അധികാരികള് മത്സ്യ തൊഴിലാളികള്ക്ക് നേരെ കാട്ടുന്ന ക്രൂരത അവസാനിപ്പിക്കണമെന്നും ആവശ്യപെട്ടു. മണ്ഡലം പ്രസിഡന്റ് ഡി. കെ അനില്കുമാര് അധ്യക്ഷത വഹിച്ചു. സി. ആര്. സുരേഷ്, രാമഭദ്രന്, അഡ്വ. സജുമോന്, സുരേഷ് കലതിവിള, ശിവാനന്ദന്, മായ എന്നിവര് പ്രസംഗിച്ചു.